Михаил Лъкатник
Елха и дете

chitanka.info

— Елхице, сестрице, къде си била?

Във нашата къща отде си дошла?

— Аз раснах, пораснах в голяма гора —

закрилница моя и майка добра.

Но хората скоро ме взеха оттам,

та мъничко радост на тебе да дам.

— Елхице, сестрице, със стройна снага,

във накити цяла ще блеснеш сега.

И лека, полека, щом дойде нощта

и Нова година изгрей по света,

във тая ни стая, във тоя ни час

със дари ще спре и при нас Дядо Мраз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.